
Continua la lluita 
per la regularització 


El procés de regularització està arribant a la fi 
només la meitat dels immigrants sense papers han 
presentat sol licituds. 


El procés de regularització extra¬ 
ordinària obert des del 7 de fe¬ 
brer ha generat protestes per part 
dels immigrants, que han culmi¬ 
nat durant el mes d’abril en tan¬ 
cades a diversos locals de Barce¬ 
lona, l’àrea metropolitana i Ter¬ 
rassa. 

El Centre Social Can Vies ha 
estat un dels punts on els immi¬ 
grants s’han tancat i han dut a 
terme una vaga de fam durant 17 
dies. En altres locals continua la 
vaga de fam, que ja està deixant 
importants seqüeles físiques. Al 
llarg de tot el mes les protestes 
s’han traslladat també al carrer, 
amb concentracions davant els 
ajuntaments, el Parlament i ma¬ 
nifestacions pel centre de Barce¬ 
lona. 

Tot i que durant el mes d’abril s’han mantingut les tancades i la 
vaga de fam i s’han fet moltissimes accions al carrer, la reacció del 
govern a les peticions per als drets dels immigrants ha estat nul la. 



II castell de Montjuïc ‘perd 
la bandera espanyola 



Enmig de la polèmica mediàtica sobre la cessió del cas¬ 
tell de Montjuïc a l’Ajuntament de Barcelona i les con¬ 
dicions del govern espanyol per fer-la efectiva (el mi¬ 
nistre Bono va exigir que hi continuï onejant l’ensenya 
espanyola “en el punt més alt”), un grup de persones va 
realitzar una espectacular acció el 14 d’abril passat en la 
qual van arriar Vestanquera i la van substituir per una 
senyera negra amb la inscripció “Absolució Franki”. 

paròntosi 


OPINIO 


Globalització i 

cultura 

popular 

La globalització neoliberal 
intenta deslocalitzar la cultura 
popular imposant un únic 
model. Per això, potenciar-la 
s’ha convertit en subversiu. 

. I pàgina 2 i 


SANTS 


II desastre del 
Carmel fa 
resorgir un 
moviment que 
reclama el pas 
de l’AVE pel 
litoral 

ARREU 


Sabadell 
es rebela 
contra el 
clan Bnstos 

La detenció i el maltractament 
per part de la policia local d’un 
nen de 14 anys per enganxar ad¬ 
hesius contra l'estil de l’alcalde 
ha fet esclatar el malestar 
incubat durant anys per la 
\prepotència municipal. [ pàgina 11 

B* 


editorial 


Ni esti Bustos 
ni estil Clos 


Barrisantsjirg, un nou 
portal del barri 


Q ue el reality show del regidor de Sa¬ 
badell Paco Bustos fet especialment 
per al telenotícies va ser un desastre 
litat és evident, només cal veure les 
reaccions unànimes d’indignació. Fins i tot la 
consellera Tura ha dit que calia investigar l’ac¬ 
tuació municipal, no les presumptes amenaces. 
Es evident que Bustos no plorava per unes ridí¬ 
cules trucades anònimes, sinó perquè li espera 
un procés judicial complicadíssim com a res¬ 
ponsable d’un cos policial que agredeix i deté 
il·legalment menors d’edat pel “gravíssim de¬ 


licte” d’enganxar un adhesiu. Però el problema 
de fons és la militarització de les policies locals 
que els ajuntaments socialistes estan realitzant. 
A Barcelona tenim l’exemple de les UPAS, 
guàrdia pretoriana de Clos (vegeu La Burxa 
83), que en brutalitat i prepotència no ha d’en¬ 
vejar res als seus companys sabadellencs. Però 
aquí tenen la sort que les seves actuacions es 
perden en l’oceà metropolità i que no tenim un 
moviment popular fort que comprengui tota la 
ciutat per respondre’ls. Aquesta és la seva sort i 
la nostra mala sort. 


U n nou portal de notícies ha aparegut al ciberespai: barri- 
sants.org, un portal que pretén ser la veu del barri a internet. 
La Burxa i BarriSants.org hem pensat que, si el que volem és 
informar, el millor és treballar plegats, de manera que els projectes no no¬ 
més se sumin sinó que també es multipliquin. Pensem que els dos pro¬ 
jectes es complementen: mentre que a BarriSants.org trobareu l’actualitat 
del barri dia a dia, La Burxa continuarà encarregant-se dels articles de 
fons i reflexió. 

Amb aquesta nova aparició a internet esperem poder fer arribar la co¬ 
municació popular al màxim de gent possible, amb un punt de vista crí¬ 
tic, i així poder informar del que no parlen altres mitjans i defensar així la 
llibertat d’expressió a internet. 



Cultura popular contra globalització neoliberal 


Salt de Plens 

El ploramiques, el defensa i el 
panxut 

QUELNESS 

Dedicat al Rocker, perquè es recuperi ben aviat 


DR. FUMANTXÚ 

En el món en què ens toca viu¬ 
re, el que mana són els calés i hi 
regnen el consumisme, el capi¬ 
talisme i la globalització, de la 
qual encara no he vist res de 
bo, per molt que intentin 
vendre’m la moto. En 
aquest món veiem com en la 
nostra cultura popular es 
produeix una mena de des- 
localització semblant a la de 
les grans empreses: tanquen 
empreses aquí per obrir-ne 
més allà, a un preu encara 
més barat. En la nostra cul¬ 
tura es tanca aquí per obrir allà 
(especialment als EUA), amb 
un model encara més unifor¬ 
mat i reproduït en massa, com a 
xurros, vaja! Això sí, després 
de pagar un preu a voltes no 
gaire just ni econòmic, i sovint 


encarit pels intermediaris (què 
passa amb el top mantal). Con¬ 
clusió: de la cultura també se’n 
vol fer negoci. I, si no, recodeu 
el Closinhos Brown i el seu Fe¬ 
rum de les Cultures : cultura a 


30 euros i sense que hi entri 
l’entrepà! És com l’etapa de la 
Il·lustració francesa, tot per al 
poble però sense el poble. 

I parlant del Fòrum, per si 
no ho sabíeu, als catalans i cata¬ 
lanes ens ha tocat el rebre i a les 


associacions culturals i de tota 
mena ens han retallat per totes 
bandes, tant econòmicament 
com en infraestructures i facili¬ 
tats. 

Els tecnòcrates que ens go¬ 
vernen només miren la pela 
i no ens posen la vida fàcil. 
Encara que no siguem ins¬ 
truments de lluita social les 
persones que formem part 
d’aquestes associacions 
som potencials elements 
subversius, els quals ens 
podem girar en contra seva 
i els interessa tenir-nos ben 
collats. Desitjo que amb la 
nostra petita lluita no acabem 
totes menjant patates i macpo- 
llos al Burguer Kinki com a 
autòmates de fira. La cultura 
popular és nostra i, com la llen¬ 
gua, és la nostra identitat. És un 
tema seriós! 


Es pot entendre que hom s’emo¬ 
cioni en deixar de jugar al club de 
la seva vida, o fins i tot en jubilar- 
se en una empresa que l’ha explo¬ 
tat, poc o molt, durant 30 anys. 
Però fer el ploramiques davant 
tothom (càmeres incloses) perquè 
algú no tenia altra feina que ame¬ 
naçar-lo telefònicament i, per tant, 
innocentment, frega el més abso¬ 
lut dels ridículs. El germaníssim 
Bustos (per què no s’adopta d’una 
vegada el gloriós fill únic com a la 
Xina per tal d’estalviar-nos aquest 
putiferi de germans, cunyats i 
gendres que inunda la política ca¬ 
talana?) va deixar caure les llàgri¬ 
mes per manifestar que dimitia de 
dirigir la colla d’impresentables 
de la Brigada d’Intervenció Ràpi¬ 
da de la policia municipal de Sa¬ 
badell, on el respecte del seus 
membres pels drets humans és 
equiparable el que sentia Hitler 
pels jueus. 

Les imatges televisives que es 
van poder veure d’un uniformat 
panxut encalçant un adolescent 
semblaven la seqüència d’una 
pel·lícula del gras i el sec (Oliver 
Hardy i Stan Laurel). I seguint 
amb la fixació malaltissa que da¬ 
rrerament hi ha contra els joves de 
14 anys (recordeu el cas de l’E- 
ric), van i en detenen un per posar 
una enganxina amb un missatge 
terrorífic i insultant: “Estil Bus¬ 
tos? No, gràcies”. Mentrestant, els 
fatxes de Sabadell es mouen amb 
total impunitat apallissant a tort i 


a dret qui els surti dels nassos. 

Per sort hi ha qui, a part de 
guanyar-se molt bé la vida perse¬ 
guint una pilota, sap sortir en de¬ 
fensa de les injustícies i els abusos 
habituals practicats per les forces 
de l’ordre (sic). L’Oleguer del 
Barça ha estat a l’alçada. Va de¬ 
dicar el gol que va obrir el camí 
cap a la lliga, per desesperació 
dels molts merengues- anticata- 
lans que hi ha a Sabadell, al jove 
detingut. 

Però l’ambient enrarit de la 
ciutat del Vallès ja ve de lluny i els 
fets relatats no són sinó una con¬ 
seqüència de la pràctica política 
de la democràcia burgesa de cri¬ 
minalitzar tothom que s’aparti 
dels seus postulats capitalistes. La 
paraula antisistema està agafant, 
amb el valuós ajut dels mitjans de 
propaganda del règim democràtic, 
les mateixes connotacions pejora¬ 
tives que en el franquisme podien 
tenir els mots comunista o sepa¬ 
ratista , quan no hi ha res més de¬ 
mocràtic que poder expressar la 
dissidència! 

I pel que sembla la cacera dels 
antisistema s’està estenent. Se¬ 
gons un comunicat d’Alerta So¬ 
lidària, durant Sant Jordi una bri¬ 
gada de la Guàrdia Urbana de 
Barcelona es va dedicar a intimi¬ 
dar les paredetes dels diversos 
col·lectius que tradicionalment es 
posen a la part baixa de la Ram¬ 
bla, tot obrint-los expedient. 

Estil Bustos? No, gràcies. 


CARTES ALA BURXA 

Envia’ns el teu escrit a l’e-mail laburxa@laburxa.org o a Can Vies (cl Jocs Florals, 42 
BCN 08014) o a mà a la bústia de l’AC Arran (cl Premià, 20). 


RossendArús,23 


Veient que les forces obreres i camperoles 
subjugades temps ençà estaven arreplegant- 
se per a finalistats obscures, el 1906 foren 
cridats a files nous cavallers de l’orde dels 
Barrets de Copa. Amb un conjur sense 
precedents aixecaren un fortí que va calmar els 
ànims. El 1909 va resistir al conjur de la vaga 
general i el 36, al de la revolució social. I van 
sortir reforçats amb un pacte segellat a Burgos. 
Són temps oblidats. Els flaixos de la memòria 
actuen com el voltatge d’una cadira elèctrica. 
La casa va quedar sota cura dels forjadors de 
cinturons de castedat que la van abandonar en 
mans de l’orde dels especuladors. I ells 
conjuren molt... però només són aprenents de 


bruixot que no poden controlar tots els 
conjurs... de moment. Per això, mentre no 
sellegin una nova aliança amb les forces 
tripartides, encara podem interposar-nos, i fer 
més i millors conjurs abans que l’aliança no faci 
massa tard! Haver acabat amb altres 
conjuracions abans no us donarà la victòria. 
Cada cop que ens cremeu aprenem més i 
millor per on crema el foc. I el vostre dantesc 
espectacle intentant dur-nos als inferns del tedi 
de Les Arenes fa que cap cadenat es resisteixi 
mentre només som fum, i esperem renéixer en 
un nou amagatall. Recepta per al conjur: pota 
de cabra, ales de rat-penat, ulls de gat i, davant 
del jutje, llengua viperina. 


DUE H) LEEAL ACTION 
TMEENBf 1HE McfXHUlA’S 
COflHHtHÏM, THE LETTE9 


La Burxa és una revista editada per un equip de redacció que 
es troba cada dimecres al CSA Can Vies (Jocs Florals, 42) 
Periodicitat: mensual 

11 sant * wi * 

la mobilització pels drets dels 
immigrants s’intensifica 

[ Malgrat la flexibilització del requisit de l'empadronament, molts El govern no ha dialogat amb els tancats, i les trobades 

dels immigrants que viuen i treballen aquí es quedaran sense amb el Síndic de Greuges i la Generalitat no han donat 

poder accedir a l’actual procés de regularització. resultats positius. 


GEMMA P.A. ■ SANTS 

Des del dia 2 d’abril centenars 
d’immigrants estan tancats en di¬ 
versos punts de Barcelona, 
l’Hospitalet, Santa Coloma i Ter¬ 
rassa com a mesura de protesta 
pels obstacles que presenta la via 
de regularització extraordinària 
en vigor des del dia 7 de febrer. 
Gran part dels tancats continuen 
duent a terme una mesura tan ex¬ 
trema com és la vaga de fam da¬ 
vant la manca de reacció 
del govern enfront de les 
protestes dutes a termes 
fins al moment. Malgrat 
que des dels tancaments 
s’ha intentat negociar tant 
directament amb el govern 
com a través de la Genera¬ 
litat i el Síndic de Greuges, 
la resposta ha estat nul·la. 

El centre social Can 
Vies ha estat un dels punts 
on s’han concentrat immi¬ 
grants, pro vinents del Ma¬ 
rroc. Al voltant de 80 per¬ 
sones han estat tancades 
fins diumenge 17 d’abril 
en vaga de fam, fet que va 
comportar durant la prime¬ 
ra setmana l’hospitalitza¬ 
ció de 10 persones. A par¬ 
tir del dia 17 es va decidir 
posar fi a la vaga de fam per tal 
de disposar de forces per visualit¬ 
zar la lluita a l’exterior. Denun¬ 
cien així una via de regularització 
que deixa molts fora de les possi¬ 
bilitats d’acollir-s’hi: “La nova 
llei sobre immigració no és ade¬ 
quada per a molta gent que viu 
aquí. Per exemple, hi ha gent que 
porta molt temps aquí, més de 
tres o quatre anys, i no s’han em¬ 
padronat. Un primer motiu és per 
por a la policia. Un altre cas és, 
per exemple, gent que treballa al 
camp i no té una casa on empa¬ 
dronar-se. També hi ha gent que 
lloga una habitació i l’amo de la 
casa no vol fer l’empadrona¬ 
ment”. Davant d’aquestes dificul¬ 
tats reclamen l’eliminació del re¬ 
quisit de l’empadronament. 

Escassa flexibilització del padró 

Arran de les mobilitzacions el go¬ 
vern ha decidit flexibilitzar en 
certa mesura el requisit de l’em¬ 
padronament, de manera que pre¬ 
sentant certs documents oficials 
que justifiquin l’estada al país 
abans del 8 d’agost es podrà ac¬ 
cedir a l’empadronament retroac¬ 
tiu. No obstant això, la reforma 
s’ha manifestat insuficient. Se¬ 
gons va publicar la premsa el dia 
27 d’abril, un 54 % de les sol·lici¬ 
tuds d’empadronament per omis¬ 
sió que ha rebut l’Ajuntament de 
Barcelona ha estat denegat. La 
flexibilització de l’empadrona¬ 
ment no és tan àmplia com sem¬ 


bla, ja que molts no disposen dels 
documents assenyalats com a và¬ 
lids. Així ho van donar a conèixer 
les concentracions davant de di¬ 
versos ajuntaments el dilluns 18 
d’abril, el primer dia en què es 
concedia el padró retroactiu. El 
dimecres 20 d’abril la protesta es 
va traslladar al Districte de Sants 
Montjuïc, on es va formar una 
llarga cua d’immigrants amb pan¬ 
cartes, timbals i crits constants 


per la llibertat, la dignitat i pels 
drets dels immigrants. 

A part de l’empadronament, 
una altra de les grans dificultats 
amb què es troben molts immi¬ 
grants per accedir a l’actual pro¬ 
cés de regularització és presentar 
un contracte de treball de sis me¬ 
sos. Tal com explica un dels im¬ 
migrants tancats a Can Vies, “hi 
ha immigrants que estan treba¬ 
llant aquí, però els és impossible 
aconseguir un contracte de sis 
mesos. Si, fins i tot, hi ha autòc¬ 
tons que tenen contractes de dos 
mesos, tres mesos, una setmana, 
com pot aconseguir un immigrant 
un contracte de sis mesos? Dema¬ 
nar un contracte de sis mesos és 
obrir una porta a les màfies. Saps 


quant val un contracte? Sis mil 
euros, cinc mil euros... Hi ha 
noies immigrants que treballen al 
carrer, les prostitutes, com acon¬ 
seguiran el contracte?”. 

Una lluita intensa 

Diverses accions al barri de Sants 
han intentat estendre la lluita fora 
de les parets de Can Vies i donar 
a conèixer unes reivindicacions 
que han estat ignorades i desacre- 


ditades pels grans mitjans de co¬ 
municació. S’han fet paradetes 
informatives a la plaça de Sants, 
cassolades a la mateixa plaça a 
les nits i una cercavila que va re¬ 
córrer el barri el divendres 7 d’a¬ 
bril. 

Altres accions han fet visible 
al carrer la lluita pels drets dels 
immigrants. El dimarts 19 d’abril 
després d’una assemblea pública 
a la rambla del Raval es va fer 
una manifestació espontània fins 
a la plaça de Sant Jaume. Espe¬ 
cialment exitosa va ser la mani¬ 
festació del 24 d’abril que va re¬ 
córrer amb molta energia el cen¬ 
tre de Barcelona. La setmana 
següent es va participar a la ma¬ 
nifestació del primer de maig, el 


May Day. També s’han sumat a la 
protesta els estudiants, amb tan¬ 
cades a la Universitat Pompeu 
Fabra i a la Universitat Autò¬ 
noma. 

Sobretot cal recordar que més 
de 400 immigrants continuen tan¬ 
cats, alguns en vaga de fam, per 
una regularització sense condi¬ 
cions: “Hi ha gent que està aquí 
treballant des de fa temps que no 
té empadronament ni contracte, o 
a qui han acomiadat en 
sortir la llei. El govern no 
pot donar l’esquena a tots 
aquests immigrants”. Es 
preveu que la lluita conti- 
nui després del 7 de maig 
(últim dia per presentar les 
sol·licituds per a la regula¬ 
rització extraordinària) i 
s’ha fet una crida a sumar- 
s’hi tant als immigrants 
com als autòctons. 

La manca de papers no 
només genera inseguretat 
als immigrants, sinó que 
precaritza les condicions 
laborals tant seves com 
dels autòctons: “La majo¬ 
ria de marroquins vénen 
aquí per obtenir feina, per¬ 
què al tercer món no hi ha 
drets del treballador, no hi 
ha seguretat social i es guanya 
molt poc”. Però quan arriben a 
l’Estat espanyol, dins d’una Eu¬ 
ropa on suposadament hi ha reco¬ 
neguts drets humans i socials, to¬ 
pen amb els obstacles que la nor¬ 
mativa vigent en estrangeria 
oposa a la consecució i manteni¬ 
ment d’una situació legal regula¬ 
ritzada, fet que els porta a ser 
contractats en condicions extre¬ 
madament precàries dins l’econo¬ 
mia submergida. Es per això que 
“la lluita dels immigrants és tam¬ 
bé la lluita dels treballadors d’a¬ 
quí, perquè si la gent té papers 
treballa amb drets i no es rebai¬ 
xen el salari ni les condicions la¬ 
borals”. 

Repressió als tancaments 

La presència i l’assetjament poli- 
cials a la capella del CSA Can 
Vies ha estat constant; set perso¬ 
nes que participaven del tanca¬ 
ment han estat detingudes i se’ls 
ha iniciat un procés d’expulsió. 
Una d’elles, Mohammed Menni, 
després de passar 17 dies al cen¬ 
tre d’internament de la Verneda i 
malgrat disposar d’un contracte 
de treball i del certificat de pe¬ 
nals, ha estat expulsat al Marroc, 
juntament amb 26 persones més, 
cosa que contradiu la posició del 
govern espanyol abans de l’inici 
del procés de regularització ex¬ 
traordinària, que era no fer fora 
cap immigrant sense papers men¬ 
tre durés aquest procés. 



Concentració al Districte de Sants en demanda d una veritable flexibilització del padró. RAQUEL 



A PEU DE CARRER 


DIGNIFICAR-NOS EN 
LA LLUITA 

Aprendre de la humanitat que 
és aquí i ara lluitant al nostre 
barri pels drets universals: 
aquesta és l'oportunitat que el 
tancament de Can Vies ens 
està oferint. 

Es podria pensar que la 
lluita dels immigrants és 
només pels seus drets i la 
seva dignitat; és cert, però les 
tancades ens ofereixen també 
(si volem escollir-ho) una 
oportunitat per a la gent del 
barri per dignificar-nos al seu 
costat: coneixent les històries 
de cada company i compartint 
el nerviosisme d’una de¬ 
tenció, la tristesa d’una ex¬ 
pulsió, l’alegria d’una gran 
manifestació i el plaer de 
degustar un Tagine. 

Els primers dies van ser 
complicats: la vaga de fam i 
els ingressos hospitalaris es 
combinaven amb les deten¬ 
cions, i la nostra poca ex¬ 
periència ens obligava a 
aprendre moltes coses ràpi¬ 
dament. Les assemblees 
quotidianes eren l’espai on es 
debatien els problemes que 
anaven sorgint, les propostes 
d’accions, la situació general 
de la lluita i les últimes 
declaracions del ministre 
Caldera sobre la regu¬ 
larització, que sempre eren 
rebudes amb escepticisme. 
La importància de les dis¬ 
cussions i l’exigència de 
traduir a l’àrab i al tamazigh 
allargaven les reunions fins a 
altes hores de la nit. 

Els canvis en el requisit 
de l’empadronament van ser 
rebuts amb alegria con¬ 
tinguda i cautela evident. Per 
una banda, semblava que la 
lluita incidia en el procés de 
regularització però, per una 
altra, s’era conscient de la 
necessitat de mantenir-se 
units enfront del perill de 
divisió que acompanyava la 
notícia. El padró per omissió 
va generar esperances reals 
que ràpidament van xocar 
amb les burocràcies 
municipals i l’arbitrarietat en 
la interpretació de les 
condicions per accedir-hi. 
Alguns companys tornaven 
després de passar-se dues 
nits al ras per aconseguir un 
paper amb energia suficient 
per anar a una manifestació i 
no perdre l’amabilitat i el 
somriure. 

Al llarg dels dies s’anava 
conformant un teixit humà de 
persones de procedència di¬ 
versa que començaven a tenir 
la certesa que la lluita pels 
papers abans del 7 de maig 
segurament es perdria, però 
que el que ja havia començat 
a viure entre nosaltres podia 
ser una garantia de cara a les 
lluites de futur. 

V._OrjoL 

II túnel de l’AVI 
fa por 


Les entitats de Sants semblen 
absents de la lluita del TAV pel 
Litoral que porten altres barris. 
Potser el fet de dur 10 anys en 
lluita pel soterrament de les vies 
així ho fa semblar. De tota ma¬ 
nera, la Plataforma pel Soterra¬ 
ment està tenint contactes amb 
la resta de plataformes per incor- 


porar-se a la lluita col·lectiva 
ben aviat. L’argument és que el 
TAV només ens portarà proble¬ 
mes. A l’Eixample i al Clot pos¬ 
sibles esquerdes i riscos. A 
Sants, a més a més calaixos, me- 
gaestacions i especulació. 

Roser Benavent 


la plantilla i Phillips arriben a un 
acord per tancar Miniwatt 


El sindicalisme combatin recolza els 
solidaris amb Miniwatt 


ll tèrbol navegar de la 

Coordinadora 

d’Urbanisme 

ROSER BENAVENT - SANTS 

Fa uns mesos es va tornar a en¬ 
degar la Coordinadora d’Urba¬ 
nisme, ens que aplega les entitats 
i grups que tracten qüestions ur¬ 
banístiques al barri. L’objectiu: 
actuar com una sola veu davant 
l’Administració. 

S’han fet tres o quatre reu¬ 
nions (podeu consultar les actes 
a www.secretariat.org/urbanis- 
me), i els problemes que la van 
portar al col·lapse fa un parell 
d’anys tornen a aflorar. El sector 
més combatiu del moviment veï¬ 
nal llença propostes que, si re¬ 
presenten un posicionament con¬ 
tra l’Administració, són aturades 
sistemàticament pel sector més 
moderat. Aquest darrer belluga 
les seves aspiracions només en 
ser rebuts per l’alcalde. 

En la darrera reunió una pro¬ 
posta d’escrit que manifestava 
públicament que el calaix de les 
vies i el pla de l’estació no són 
resultat d’un procés participatiu 
sinó d’una imposició municipal 
va ser rebutjada amb l’excusa 
que “ara no és el moment”. 

No sembla que aquesta nova¬ 
ment nascuda coordinadora hagi 
de tenir llarga vida. 


El carrer Masnou no 
vol més multes 
injustes 

MERITXELL SÀNCHEZ-AMAT - SANTS 

El carrer Masnou té dos carrils, en 
un aparquen cotxes i l’altre és per a 
la circulació de vehicles. L’es¬ 
tacionament permès canvia de 
carril cada sis mesos, però com 
que no està ben establert com es fa 
el canvi, durant unes hores els 
conductors no saben on aparcar: 
s’exposen a una multa per 
aparcament incorrecte o per 
obstaculitzar el pas de vehicles. La 
conseqüència és que durant unes 
hores la grua treballa sense parar 
enduent-se cotxes ben o mal 
estacionats. El passat 1 d’abril 
tocava canviar de nou de carril i 
una parella de veïns, farts de la 
situació, va aparcar el cotxe a la 
banda que tocava, obstaculitzant el 
pas. D’altres veïns i veïnes del 
carrer van solidaritzar-se amb ells 
quan va arribar la Guàrdia Urbana 
per multar-los. 


MERITXELL SÀNCHEZ-AMAT - SANTS 

Més de 4.000 pancartes marquen 
el futur traçat del tren d’alta velo¬ 
citat (TAV) al seu pas per Barce¬ 
lona. Els balcons dels carrers 
Provença, València i Mallorca, 
per sota dels quals passarà bona 
part del túnel que unirà l’estació 
de Sants i la Sagrera, llueixen la 
pancarta de la Plataforma AVE 
pel Litoral, formada per les asso¬ 
ciacions de veïns i veïnes de l’es¬ 
querra de l’Eixample, Sagrada 
Família i el Clot. Aquesta plata¬ 
forma proposa com a itinerari al¬ 
ternatiu que el TAVpassi pel Lito¬ 
ral. L’argument és que al Litoral 
el nombre d’habitatges afectats 
és molt inferior i les distàncies de 
les parets del túnel als edificis pot 
ser més gran (fins al triple) atesa 
l’amplada dels carrers. El que 
més temen els afectats pel traçat 


GUILLEM SÀNCHEZ - ZONA FRANCA 
Han estat dos mesos intensos 
d’accions i manifestacions contra 
el tancament de l’antiga Mini¬ 
watt (actualment Barayo). Temps 
durant el qual els treballadors 
s’han negat a acceptar indemnit¬ 
zacions per liquidar l’empresa, 
afirmant que la seva lluita era per 
mantenir l’ocupació digna i con¬ 
tra la precarietat. Davant la nega¬ 
tiva del Comitè d’Empresa d’ac¬ 
ceptar qualsevol acord en aques¬ 
ta línia, ja que apostava per una 
intervenció administrativa que 
permetés mantenir oberta la fà¬ 
brica, la direcció de la multina¬ 
cional LG Phillips va optar per 
negociar directament amb les fe¬ 
deracions del metall de CCOO i 
UGT, que ràpidament van posar- 
se d’acord per acceptar la liqui¬ 
dació de la planta. Així, el Co- 


que creua l’Eixample són les vi¬ 
bracions i les esquerdes que po¬ 
dria produir el túnel, que estaria a 
una distància d’entre dos i tres 
metres de la paret dels edificis i a 
15 o 20 metres de profunditat. El 
desastre del Carmel no ha fet més 
que esperonar un moviment que 
havia sorgit a principis del 2004. 
La FAVB considera que “s’ha fet 
tard” per canviar el traçat i aspira 
a fer altres canvis, com la profun¬ 
ditat dels túnels. Al principi d’a¬ 
bril va organitzar una reunió amb 
les administracions responsables 
i les associacions de veïns dels 
barris afectats. Les administra¬ 
cions van negar qualsevol possi¬ 
bilitat de modificar el traçat, però 
fonts de la Plataforma AVE pel 
Litoral asseguren que el projecte 
no està ni acabat ni aprovat i que 
el canvi de traçat només endarre¬ 
riria uns mesos les obres. 


mitè (amb majoria de l’esquerra 
de CCOO) es va trobar sobre la 
taula un dels millors acords oferts 
últimament en situacions simi¬ 
lars: prejubilacions a partir dels 
50 anys, 45 dies nets per any tre¬ 
ballat i un plus de 36.000 euros 
per treballador. Plantejat a l’as¬ 
semblea, aquesta decidí acceptar- 
lo amb només dos vots en contra. 
El fantasma de la retirada de l’o¬ 
ferta i un final on no s’aconseguís 
res van planar en tot moment so¬ 
bre el debat. Tot i això, els dos 
vots en contra van ser suficients 
perquè el president del Comitè, 
Juan Montero, dimitís del seu cà¬ 
rrec per no signar l’acord. Fa dos 
mesos havia declarat a La Bur¬ 
xa: “Mentre quedi un treballador 
lluitant pel seu lloc de treball nos¬ 
altres el recolzarem”. Al final van 
ser dos, i va complir. 


GUILLEM SÀNCHEZ - ZONA FRANCA 

El procés judicial per desordres 
públics contra les vuit persones 
que el 22 de març van ser detingu¬ 
des per una acció a la Gran Via en 
solidaritat amb la lluita de Mini¬ 
watt està tenint conseqüències 
inesperades. Ja que, si la voluntat 
de policia i fiscalia era penalitzar 
la solidaritat, estan aconseguint tot 
el contrari, i el moviment de suport 
cap a aquestes persones ha estat 
notable: s’han presentat al jutjat 
més de 500 autoinculpacions entre 
les quals destaquen les de l’histò¬ 
ric sindicalista Marcelino Cama¬ 
cho i l’exdirigent d’Unió de Page¬ 
sos Pep Riera. Tot el món sindical 
alternatiu als majoritaris (CGT, 
CoBas, IAC, Intersindical, FTC) 
els va donar suport públic en una 
roda de premsa el 26 de març, i ja 
s’han recollit més de 400 euros 


mitjançant la venda de bons d’a- 
jut.Però la mostra de solidaritat 
més emotiva fou el 28 de març, dia 
en què s’havia de celebrar el judi¬ 
ci, quan unes 300 persones, un 
centenar de les quals treballadores 
de Miniwatt, es van concentrar a 
les portes dels jutjats barcelonins 
per demanar la lliure absolució 
dels encausats. Al final, però, no¬ 
més va poder-se celebrar, per 
qüestions de temps, la meitat del 
judici. Els acusats van reconèixer 
la seva participació en una concen¬ 
tració solidària amb Miniwatt però 
van negar haver ocasionat cap 
“desordre públic”. Els policies van 
afirmar haver detingut els joves 
per “cremar pneumàtics” però van 
haver de reconèixer que no s’havia 
realitzat cap dany, que el foc era 
molt petit i que el trànsit s’havia 
normalitzat molt ràpidament. 



Pancartes de totes les mides reclamen el pas del TAV pel litoral. 

l’acció de la bandera coincideix 
amb el final del Tomb Antirepressiu 



Manifestació del Tomb Antirepressiu a Barcelona. toni 


GUILLEM SÀNCHEZ - SANTS 

Aquesta acció va ser reivindica¬ 
da pel Tomb Antirepressiu en 
solidaritat amb en Francesc Ar- 
gemí, un jove egarenc condem¬ 
nat a dos anys i sis mesos de 
presó per ultratge a la bandera 
espanyola que oneja a l’Ajunta¬ 
ment de Terrassa. Els serveis de 
seguretat del castell van trigar 
més de mitja hora en adonar-se 
del canvi, tot i el nombrós grup 
de periodistes que no paraven 
de fotografiar i filmar la bande¬ 
ra. Finalment va haver de pujar 
un responsable de Capitania 
Militar expressament a tornar a 
restituir l’espanyola. L’objectiu 
va ser escollit, segons el comu¬ 
nicat reivindicatiu, pel fet de ser 
el castell de Montjuïc el “millor 
símbol de la repressió en aquest 
país (...). Des d’aquí es va bom¬ 
bardejar Barcelona quan la ciu¬ 
tat es va sublevar contra les 
quintes al segle XIX, aquí es 
van empresonar i torturar els 
militants obrers i anarquistes 
fins al primer terç del segle XX, 
aquí es va afusellar els lluita- 


ALBERT ALONSO - SANTS 

La casa okupada al carrer Mas¬ 
nou, coneguda popularment com 
La Quinkalla, té una amenaça fer¬ 
ma de desallotjament des del pas¬ 
sat quatre d’abril després que el 
jutge del Jutjat d’Instrucció núm. 
31 notifiqués als ocupants de l’im¬ 
moble que tenien dos dies per 
abandonar-lo. El cas està actual¬ 
ment aturat després que els habi¬ 
tants de La Quinkalla hagin inter¬ 
posat un recurs contra la notifica¬ 
ció del jutge. 

La decisió judicial ha sorprès 
els ocupants de la casa, ja que con¬ 
sideren que el jutge ha canviat 
“per sorpresa” la línia que havia 
seguit en tot el procés. Cal recor¬ 
dar que fa un any havia decidit ar¬ 
xivar el cas després de denegar al 
propietari la via penal per resoldre 
el conflicte a causa de l’estat d’a¬ 
bandonament de l’immoble. El 
jutge va al·legar llavors falta de le- 


dors antifeixistes, Lluís Com¬ 
panys entre d’altres, després de 
1939”. Casualment va coincidir 
amb el final del Tomb Antire¬ 
pressiu. Aquesta iniciativa que 
durant dos mesos ha creuat po- 


gitimitat de l’anterior propietària 
per demanar el desallotjament atès 
que aquesta ja havia venut l’edifi¬ 
ci a la constructora Integral de 
Aparcamientos SA, i va recalcar 
que els ocupants ja hi vivien quan 
aquests van comprar la casa. 

Davant d’això, els actuals pro¬ 
pietaris van interposar un recurs 
per reobrir el cas, fet que van 
aconseguir fa quatre mesos quan 
l’Audiència Provincial va decidir 
reobrir-lo perquè es practiquessin 
les diligències necessàries per de¬ 
mostrar l’estat d’abandonament 
real (comprovar els contractes de 
llum i aigua, fer declarar l’autoin- 
culpada...) abans de poder arxivar- 
lo definitivament. 

En l’actualitat aquests tràmits 
no s’han realitzat, i això preocupa 
els ocupants, ja que veuen l’actual 
propietari de l’immoble com el 
responsable d’aquest canvi d’acti¬ 
tud del jutge que instrueix el cas. 


bles i barris per denunciar la re¬ 
pressió contra els moviments 
socials i les retallades de lliber¬ 
tats (per Sants va passar el 4 i el 
5 de març) es va cloure amb una 
manifestació el 16 d’abril pel 


Aquest tipus de pressions no són 
noves, ja que el març de l’any pas¬ 
sat la constructora Integral de 
Aparcamientos SA va utilitzar uns 
pinxos per fer fora els ocupants de 
la casa. En aquella ocasió, però, la 
fermesa que van mostrar els habi¬ 
tants de l’immoble va fer desistir 
la constructora de les seves tèrbo¬ 
les intencions. 

En qualsevol cas, els ocupants 
no són gaire optimistes, i creuen 
que el jutge no els acceptarà el re¬ 
curs i que fixarà un dia per execu¬ 
tar el desallotjament de l’edifici. A 
més, cal afegir que el desallotja¬ 
ment també afectarà dos veïns 
més i un fuster que té el local als 
baixos de l’immoble i amb un 
contracte de lloguer de per vida. 
Els okupes consideren que un cop 
expulsats ells del seu domicili els 
actuals propietaris de l’edifici 
forçaran la sortida de la resta de 
veïns mitjançant tècniques d’as- 


centre de Barcelona que va su¬ 
mar unes 500 persones. Al final 
de la marxa es va cremar una 
espectacular falla de cinc me¬ 
tres d’alçada que representava 
un mosso d’esquadra. 


setjament. Els joves denuncien 
que les indemnitzacions que ofe¬ 
reix el propietari de l’edifici a 
aquests altres veïns són “vergo¬ 
nyoses”. 

La Quinkalla és una casa oku¬ 
pada per un grup de joves des de 
fa més d’un any i mig. Després de 
molta feina de rehabilitació i 
molts mesos de treball van con¬ 
vertir un edifici abandonat en una 
llar on poder viure, i és aquest el 
motiu principal que impulsa els 
ocupants a defensar un espai que 
han fet possible gràcies als seus 
esforços. Per això adverteixen que 
“no marxaran” i que defensaran 
l’espai on viuen col·lectivament. 
De moment ja han repartit cartells 
i banderoles entre alguns veïns del 
barri perquè els donin suport i avi¬ 
sen tot el veïnat que estigui atent a 
les properes notícies i convocatò¬ 
ries que es puguin succeir amb 
vista al possible desallotjament. 


PINZELLADES 


Cap a quarts de 10 del 
vespre del dilluns 18 d’abril, els 
veïns de la presó Model van 
sentir com durant un quart d’hora 
els interns del centre picaven a 
les reixes de les cel·les i feien 
crits com “llibertat” (els altres no 
es van poder entendre). Les 
organitzacions properes als 
presos amb qui ens hem posat en 
contacte no tenien més in¬ 
formació sobre els fets. 


L’Espai Obert és un centre 
social del Poble Sec tancat arran 
de les pressions municipals sobre 
els propietaris del local perquè no 
renovessin el contracte de lloguer. 
El projecte, però, no ha mort i els 
seus promotors ja han trobat un 
espai al carrer Violant d’Hongria. 
De moment estan realitzant les 
obres d’adequació de l’espai i fan 
una crida al veïnat per sumar-s’hi, 
tant econòmicament, fent-se’n soci, 
com personalment implicant-s’hi. 


J. I, el cambrer de l’Associació 
Cultural Arran que va ser denunciat 
per la Guàrdia Urbana per “me¬ 
nyspreu a l’autoritat” ha estat 
condemnat en un judici de faltes a 
pagar 120 euros, la pena mínima 
prevista. La jutgessa no va con¬ 
siderar els testimonis que van 
assegurar que l’acusat es va limitar 
a demanar la identificació a uns 
policies que anaven de paisà i que 
van actuar de forma prepotent, i es 
va limitar a creure’s la versió 
policial. 


El diumenge 1 de maig al 
voltant de 100 persones es van 
aplegar a la plaça Osca per 
gaudir d’una arrossada con¬ 
vocada pel sindicat inde¬ 
pendentista Intersindical CSC. 
Durant l’acte es va presentar el 
manifest del 1 r de maig contra 
les deslocalitzacions a càrrec 
d’Isabel Pallarès, secretària 
general de l'organització. El 
mateix dia, prop de 500 per¬ 
sones van assistir a un acte 
convocat a les Cotxeres pel 
sindicat anarquista CNT, on es 
van poder visitar diverses 
parades i que va culminar amb 
la degustació d’un àpat popular. 


la Quinkalla espera data de desallotjament 

Mimat 


Hola burxaires! Aquest mes us parlarem d’una tècnica concreta de massatge, el quiromassatge, i dels seus beneficis sobre l’organisme. 
El quiromassatge és una de les més innovadores tendències de massatge sorgides al nostre país a mitjan segle XX, i de les més empra¬ 
des actualment. Creat pel doctor naturista V.L. Ferràndiz, es basa en una combinació de mètodes anteriors (alemanys, suïssos i orientals) 
es fonamenta en tècniques realitzades només amb les mans del terapeuta (quiro=mà). Principalment utilitza els amassaments i les per¬ 
cussions i, secundàriament, friccions, pessics, pressions, mobilitzacions, vibracions, estiraments, etc. S’usa per tractar contractures mus¬ 
culars, lumbàlgies, dorsàlgies, escoliosi, cifosi, torticoli, tiretes, esquinços crònics, trencaments fibrilars, epicondilitis, varius, cel·lulitis, 
artrosi, osteoporosi, cefalees, estrenyiment, fibromiàlgies, entre d’altres. 

Els efectes beneficiosos del quiromassatge en l’organisme són diversos: 

- Circulació sanguínia: produeix una compressió sobre les venes de manera que hi accelera la circulació de sang i en neteja les parets. 
A més, el nombre de glòbuls vermells després d’un massatge augmenta. 

- Circulació limfàtica: el naixement dels vasos limfàtics està a nivell cutani, raó per la qual el massatge accelera i estimula la funció 
limfàtica d’eliminació de toxines i drenatge. 

- Sistema nerviós: el massatge actua sobre les contractures musculars reflexes derivades de processos mecànics o psicològics. El con¬ 
tacte amb els receptors nerviosos de la pell estimula una resposta de contracció o relaxació segons la maniobra que s’executi. A més, el 
massatge incrementa la fabricació d’endorfines al cos, que tenen un efecte antiinflamatori i analgèsic. 

- Sistema muscular: ajuda a netejar les toxines del metabolisme muscular, a donar més elasticitat al múscul i a descontracturar-lo. 

- Teixit adipós: disminueix l’acumulació de greix i de toxines perquè accelera la circulació sanguínia i limfàtica. Així mateix, ajuda a 
la reabsorció dels líquids intersticials, millorant la cel·lulitis. 

- Metabolisme general: l’accelera augmentant la filtració renal, l’eliminació de nitrogen, clorur de sodi i fòsfor inorgànic, i facilita el 
buidat de l’intestí gros en ajudar a un correcte peristaltisme. 

- Psicologia: relaxació, afectivitat, confiança, desestrès, estimulació, etc., són efectes psicològics que tenen resultats psicosomàtics posi¬ 
tius. 



US PARETS 
PARLEN 



Pintada a Sants, a l’Hamsa 



U CANÇÓ 



Contra la rutina, la poesia. 

Contra el realisme, la utopia. 

Contra el fusell, un somriure. 

Contra el racisme, fraternitat. 

Contra la fam, solidaritat. 

Contra l'imperialisme, humanisme. 
Contra el militarisme, objecció. 

Contra la intolerància, estimació. 

Contra la tortura, els drets humans. 

Companyia Elèctrica Dharma 

Cheb Balowski 
Kasba Musik 



Xavier B 


Xavier Benguerel 


El vençuts 1939 


Hi ha llibres dels quals tothom ha sentit a parlar i 
hi ha llibres que quan una els llegeix pensa: Com 
és que fins ara no n’havia sabut res? Això passa 
amb Els vençuts 1939 , de Xavier Benguerel, 
publicat el 1970. Aquesta obra, escrita en dues 
parts, és un mosaic de les experiències dels 
refugiats catalans que, en caure Catalunya en 
mans de les tropes franquistes, van fugir cap a 
França. Derrotats, sense cap més possessió que la 
roba que duien, els van rebre la gana, la humiliació 
i camps de concentració com els de Saint Cyprien, 
Argelers i Set Fonts. 

Amb una prosa neta i un lèxic ric, Benguerel 
ens endinsa en la tragèdia de tot un poble a partir 
de les experiències d’uns pocs. Tragèdia triple, la 
dels refugiats: a la derrota de la guerra es va sumar 
l’aniquilament dels camps de concentració i a això 
es va afegir l’oblit en què va caure la seva història. 
Durant la dictadura només es va parlar dels 
vençuts per enfonsar-los i en arribar la democràcia 
el silenci s’ha mantingut amb l’excusa de no 
reobrir velles ferides. 

Però això va passar als nostres avis i àvies, no 
fa tants anys.Va ser la civilitzada França de 
V égalité-liberté-fraternité qui els va tancar com a 
criminals i no els va procurar les mínimes 
condicions per viure, permetent una mortaldat 
encara avui difícil de calcular. El vençuts 1939 és 
un homenatge a la memòria de tots aquells que 
van perdre la confiança, les esperances i la vida als 
camps francesos i un crit dirigit a tots nosaltres 
perquè no oblidem. 

Meritxell Sànchez-Amat 


i- Curiositat lingüística - 

Un tomb pel $/ Qt/em calés als diners 

diccionari és perquè a la moneda 

de coure se l’ano¬ 
menava caló... I era així per oposició al parnó, tal 
i com es deia la moneda de plata... Perquè caló 
significa negre en la llengua gitana (caló), i 
parnó, blanc (d'on ve el mot castellà parné). 


Musiqueta quo 
enamora 

El tercer treball dels barcelonins Cheb Balowski 
no és més que la consagració d’una gran banda. 
Segurament una de les bandes més senceres del 
panorama musical actual. La riquesa musical de 
les seves composicions, combinada amb la 
barreja de sons i la seguretat i l’autenticitat de la 
veu d’en Yacine, fan d’aquestes 13 cançons un 
treball difícil de superar, de veritat. Plou plom... 
és un disc d’allò més complet perquè no hi ha 
cap cançó que sigui millor que l’altra. 
Simplement totes són rodones. La música de 
Cheb Balowski és la mateixa que podem sentir a 
una terrassa d’Ankara, al desert algerià o a 
qualsevol platja de Tunísia. De vacances? No. 
Influència i complicitat mediterrària. La 
imminent gira dels Balowski els portarà, entre 
molts altres llocs, fins a Jordània. Per alguna 
cosa serà, no? 

Cheb Baposi 


Subscriu-te a 

la Burxa 

Les subscripcions a la Burxa acompliran dos 
objectius: fer-la arribar allà on la 
seva distribució no arriba i ajudar 
econòmicament al seu manteniment. 

Es pot fer de diverses maneres: 
mitjançant correu convencional, per domiciliació 
bancària o manualment. 

Així que ja saps. 

DOMICILIACIÓ BANCÀRIA 


n 



Nom_ 

Cognoms_ 

Carrer i número_ 

Codi Postal_Població 

Telèfon_DNI_ 


Subscripció anual 


Col iaboració anual 


Aportacions 

per rebre 


amb 


voluntàries a la 

la Burxa 


la Burxa 


Burxa 

. 9 euros 


. 18 euros 


j—- euros 

□ 


□ 


1—1 (escriure amb claretat) 

(1500Ptes) 


(3000ptes) 

Nom del titular 


CODI ENTITAT 

□□□□ 

CODI SUCURSAL 

□□□□ 

CODI SEGURETAT 

□□ 

NÚM DE COMPTE 

□□□□□□□□□□ 

es prega que entregueu fins a nova ordre els rebuts que presentarà La 

Burxa 


Data 

MAIG 2005 


- on moviment 

Barrisants.org: 
un nou projecte de 
comunicació popular 


El 22 d’abril es presentava, després de 
setmanes d’esforços, el nou portal de notícies 
de Sants i barris veïns, barrisants.org. Es 
complien així les il·lusions d’un grup de joves 
inquiets amb la realitat que els envolta i que 

BARRISANTS.ORG 


veien molt necessari el naixement d’un nou 
mitjà d’àmbit local capaç d’aglutinar totes les 
noticies que generen els moviments socials 
sobretot del barri però també de la resta de la 
ciutat. 


DmAIG 2005 


D’ON VENIM 


Primavera 

Es diu que la primavera és una 
bona època per a les revolu¬ 
cions. No crec que sigui perquè 
ja s’acosta la caloreta, pot ser 
que no sigui més que una frase 
feta. Però el que no pot deixar 
de cridar l’atenció és una pri¬ 
mavera molt especial, la del 68. 

Aquell any, joves proletaris 
de les dues bandes del mur van 
començar a posar en dubte 
l 'statu quo amb què les potèn¬ 
cies guanyadores de la II Guer¬ 
ra Mundial havien dividit al 
món. La seva era una nova ge¬ 
neració de militants revolucio¬ 
naris, que no havien patit la 
guerra ni havien viscut l'horror 
nazifeixista ni, per tant, accep¬ 
taven el pacte de coexistència 
pacífica que capitalisme i socia¬ 
lisme real havien assolit. 

A banda i altra del teló d’a¬ 
cer es lluitava per un canvi radi¬ 
cal de la vida quotidiana, la dis¬ 
tribució de la riquesa i l’auto¬ 
gestió de l’organització social. 
Per, aquest sí, un socialisme 
real, però no de realista sinó de 
realment socialista. 

El final d’aquest insolent 
desafiament a l’ordre munidal 
és prou conegut: repressió, 
empresonaments i morts; la re¬ 
pública autoritària a França i la 
invasió estrangera a Txecoslo¬ 
vàquia. Lïmeprialisme funcio¬ 
nava igual tingués el color que 
tingués. Però el seu exemple 
encengué arreu del món el que 
sovint s’ha anomenat el segon 
assalt proletari a la societat de 
classes (el primer hauria estat 
durant els anys convulsos pos¬ 
teriors a la Revolució Soviè¬ 
tica). Durant 15 anys els movi¬ 
ments populars i insurrecionals 
s’anaren reproduint país rere 
país i van portar les exigències 
socials a una profunditat, una 
potència i una universalitat com 
és possible que no hagi passat 
en cap altre moment de la 
història. 

La tercera primavera de 
l’any fou a la tardor. A l’octubre 
centenars d’estudiants mexi¬ 
cans foren massacrats per exi¬ 
gir el mateix que els seus com¬ 
panys europeus. Però ja se sap 
que al tercer món la realitat és 
més real. 

GUILLEM SÀNCHEZ 

V 


Trencar amb el pensament únic, 
obrir nous espais transversals, no 
jeràrquics, i no depenents de la 
publicitat o de les institucions, 
són algunes raons que van fer 
germinar aquest nou projecte. 
Creiem que a internet existia un 
buit informatiu, exceptuant la 
web de La Burxa, i ens vam po¬ 
sar a treballar per donar resposta 
a aquesta situació. Internet és un 
mitjà de comunicació que té unes 
característiques 
específiques (in- 
teractivitat, im- 
mediatesa, difu¬ 
sió massiva, faci¬ 
litats per crear 
mitjans interac¬ 
tius...) que fan 
imprescindible 
l’existència d’un 
portal de notícies 
com Barri sants, 
org. 

El projecte de 
fer una pàgina 
web com aquesta 
va començar a 
gestar-se fa uns 
mesos, i després 
d’un període de 
reflexió va néixer l’Assemblea de 
Sants-Antifa.org, primer nom 
provisional que va tenir el portal. 
Aquest col·lectiu, constituït per 
una assemblea oberta horitzontal 
i autogestionada, va néixer per 
fer realitat el nou projecte i coor¬ 
dinar totes les tasques que s’han 
de fer a la pàgina web. 

BarriSants.org vol ser una ei¬ 
na al servei dels moviments so¬ 
cials de base que treballen a 
Sants, i també està obert a tot el 
veïnat. L’objectiu del portal no és 
només difondre les lluites que 
duen a terme els moviments so¬ 
cials, també és el d’informar de 
tot el que succeeix al barri des 
d’un punt de vista crític i com¬ 


promès amb les necessitats de les 
persones que l’habiten. 

La construcció (i sobretot la 
filosofia del portal) permeten als 
seus usuaris omplir-lo de contin¬ 
gut. S’ha buscat un model híbrid 
entre la publicació oberta que 
caracteritza portals com Indyme- 
dia i el sistema que fan servir els 
grans portals de notícies, on no¬ 
més hi poden publicar notícies 
els seus redactors. Les notícies i 
els actes enviats al calendari de 


BarriSants.org les reben els re¬ 
dactors, que les distribueixen a 
les diferents seccions i en fan la 
correcció estilística i ortogràfica 
si és necessari, i separen el que 
són notícies del que no. Per 
aquesta tasca es disposa d’un ele¬ 
vat nombre d’administradors, 
que s’encarreguen de garantir 
que les notícies apareguin al més 
aviat possible. 

Els usuaris poden debatre o 
aportar informació sobre les notí¬ 
cies a sota d’aquestes de manera 
instantània, i d’aquí poc temps 
podran enviar fotografies i docu¬ 
ments al portal, que també pretén 
oferir serveis com un mercat 
d’intercanvi de segona mà i cor¬ 


reus electrònics (elteunom@ba- 
rrisants.org) als veïns i col·lectius 
que ho desitgin. El portal també 
ofereix un servei d’allotjament de 
pàgines web gratuït per a les en¬ 
titats del barri afins a la nostra lí¬ 
nia editorial. 

Sants compta amb un altre 
mitjà de comunicació popular 
com és La Burxa, publicació 
mensual de referència per a molts 
veïns del barri. Tant La Burxa 
com BarriSants.org compartei¬ 
xen un espai i 
uns objectius 
comuns. Això 
va motivar un 
període de re¬ 
flexió per les 
dues parts que 
va desembocar 
en la integració 
del portal a La 
Burxa. Això 
implica que ara 
tant el portal 
web com el dia¬ 
ri comparteixen 
redacció, notí¬ 
cies i mitjans 
per agilitzar i 
dinamitzar 
ambdues publi¬ 
cacions i, sobretot, per unir es¬ 
forços i donar un nou impuls a la 
comunicació popular del barri de 
Sants. La integració amb La 
Burxa és un pas més per conver¬ 
tir BarriSants.org en el portal de 
referència per al veïnat santsenc i 
per fer-nos un lloc en l’opinió pú¬ 
blica. Som conscients que per 
aconseguir tot això cal treballar 
durament, però creiem ferma¬ 
ment en el projecte i tenim la 
il·lusió que cal per afrontar 
aquest nou repte. El nou portal, 
per descomptat, no estaria com¬ 
plet sense la participació activa 
del veïnat i les entitats del barri, 
que esperem que el faran seu i 
l’ompliran de contingut. 


B* 


EL RACÓ DEL CASAL 


EsUIPSGPNt, 

gràcies! 

Recentment, ha sortit a la 
llum el conflicte existent a 
Sabadell entre l’Ajuntament i 
la ciutadania propera a 
l’esquerra alternativa agru¬ 
pada a l'entorn del Moviment 
Popular per Sabadell (MPS). 
La gota que ha fet vessar el 
got ha estat l’emmanillament 
d’un noi de 14 anys per part 
d’agents de la policia local 
pel crim d’enganxar un 
adhesiu contra “l'estil 
Bustos’’, que és l’alcalde de 
la ciutat. Aquest és només un 
dels episodi d’un llarg 
historial carregat d’a¬ 
gressions feixistes, des¬ 
allotjaments, assetjament 
laboral als funcionaris de 
l’ajuntament, càrregues po- 
licials als bars dels espais 
alternatius, etc. 

Algú ho ha catalogat com 
a estil Bustos però, com si de 
l’Escola de les Amèriques es 
tractés, és un model en 
expansió a la resta de ciutats 
governades per l 'esquerra 
progressista que desallotja 
cases i centres socials 
okupats, que illegalitza mà 
d’obra immigrada en nombre 
de milers, que apallissa 
joves per ser presumptes 
activistes i que intimida les 
parades de material 
alternatiu a la Rambla de 
Barcelona la Diada del 23 
d’abril. 

Personatges com Jordi 
Hereu, Bustos, Xavier Ca¬ 
sas, Corbacho i tants d’altres 
s’han forjat en una mateixa 
acadèmia, amb un estil 
depurat, on tot si val per 
acabar amb la dissidència, 
sabent que per la dreta ningú 
es queixa i que per l'equerra 
els tenen lligats de mans i 
peus amb pactes del Tinell i 
sucoses conselleries. 

Cal desemmascarar 
aquells que des de posicions 
clàssiques de dretes diuen 
treballar pel progrés, però 
alhora denunciar aquells que 
amb la seva complicitat no 
ho impedeixen. 

CASAL 

INDEPENDENTISTA 





/ 'tot per men 


Riego 18 08014 Tel 93 421 05 93 
Obert de dilluns a dissabtes 
Lde 13,30 a 15,30h i 20,30 a 23,30h 


arran 

Associació Cultural 



Bar-cafeteria 

Llibreria-distribuïdora 

Centre de documentació 

Serigrafia 

Carrer Premià 20 
08014 Sants BCN 
tel. 93 422 16 13 
www.arran.org 


El Lokal 

Associació 
Cultural El Raval 


llibres 

contrainformació 

revistes 

música 

samarretes 

pedaços... 


horari: 

matins, de dimarts a 
divendres de 10.30 a 14h 
tardes, de dilluns a 
dissabtes de 17 a 21 h 


c/de la Cera Ibis 08001 Barcelona 
Tel: 93 329 06 43 Fax: 93 329 08 58 
l ellokal@pangea.org / 

ellokal@sindominio.net 


























ESPAI DE SEXUALITATS 


LA BORDETA, MON AMOUR 


Sobre coses 
concretes entorn 
de la masturbació 

Aquesta vegada ha estat 
la repetida petició d’una 
lectora habitual d’aquesta 
secció i el sopar de dones 
que es realitza cada mes 
al barri de sants el que ha 
marcat el tema de la 
columna: la masturbació. 
I específicament “coses 
concretes sobre la mas¬ 
turbació”. 

I ens posem a buscar 
coses concretes i... co¬ 
mencem pels diccionaris. 
Segons el diccionari de 
l’Institut d’Estudis Catalans 
(per cert, que avorrit i 
quina poca gràcia!), diem 
masturbació a “estimular 
els òrgans sexuals (d’algú) 
per provocar-li un orgas¬ 
me sense coit”. O sigui, 
parla de la masturbació 
com a substitució, visió 
concreta però reduccio- 
nista. Decidides a concre¬ 
tar més, anem al diccionari 
de la RAE, que ens diu 
que la masturbació és 
‘Testimulació dels òrgans 
genitals o zones erògenes 
amb la mà o altres per pro¬ 
porcionar plaer sexual”. Ai¬ 
xò ja és més interessant... 

La masturbació en si 
mateixa és un fi perquè es 
tracta de gaudir. Es un 
acte meravellós de plaer 
cap a una mateixa sense 
cap altre ritme, expectativa 
ni necessitat que la d’una 
mateixa. És un conjunt de 
pràctiques i sensacions 
per donar-nos plaer, a 
través del nostre cos o a 
través d’un altre. 

No hem d’entendre 
únicament la masturbació 
com donar-nos plaer amb 
la mà o el dit... Masturbar- 
se és produir-se plaer amb 
tot el cos. La qüestió és no 
tenir pressa, tenir-ne ga¬ 
nes i permetre-s’ho. Po¬ 
dem masturbar-nos a la 
dutxa amb el raig de l’ai¬ 
gua, amb els productes de 
l’hort, amb la mà molt lu- 
bricada lliscant pel genolls 
i arribant fins als dits dels 
peus... Continuarà... 

CREACIÓN POSITIVA 


in defensa de la 
lactància materna 


[ 


Després d’uns anys de recessió, la lactància 
materna està vivint un ressorgiment gràcies 
al moviment internacional que li dóna suport 


i fa força enfront de les pressions de les 
multinacionals de l’alimentació infantil i les 
llets maternitzades. 


] 


ALBA LA MARINA 
Les mares del districte de Sants- 
Montjuïc que volen alletar els seus 
fills ja disposen d’un lloc on reunir- 
se i trobar el suport tècnic i emo¬ 
cional necessari. Des de la tardor 
funciona Alba La Marina, un nou 
grup de suport a la lactància mater¬ 
na al nostre districte. El grup Alba 
La Marina fa reunions tots els di¬ 
marts a la tarda en les quals les ma¬ 
res poden plantejar dubtes, com¬ 
partir experiències i, sobretot, in¬ 
formació adequada en un ambient 
acollidor. Tot això supervisat per 

les assessores de lactància, _ 

que són mares amb ex¬ 
periència i que han rebut 
una formació específica. 

Aquest grup, que pretén 
complementar 1 ’ atenció 

que ofereixen els serveis de 
salut, forma part de l’Asso¬ 
ciació Alba Lactància Ma¬ 
terna, una ONG dedicada a 
oferir informació i suport a 
aquelles mares que volen 
alletar els seus fills. El fun¬ 
cionament d’aquesta asso¬ 
ciació de suport es basa en 
reunions periòdiques on s’ofereix 
un espai de relació i es proporcio¬ 
nen els coneixements tècnics ne¬ 
cessaris i el suport emocional per 
aconseguir iniciar i mantenir una 
lactància natural amb èxit. Les reu¬ 
nions són obertes a tothom i gra¬ 
tuïtes. Les dues assessores de lac¬ 
tància que coordinen i orienten el 
grup són mares experimentades 
que han alletat els seus fills i que, a 
més, han seguit una formació espe¬ 
cífica. 

Tres històries amb final feliç 

L’Alícia va començar a tenir pro¬ 
blemes per alletar el seu fill Marc 
als pocs dies del naixement, quan li 
va pujar la llet i el nen no podia 
agafar-se al pit. Una amiga li va 
parlar dels grups de suport a la 
lactància i va contactar amb Alba. 
Després d’unes primeres orienta¬ 
cions per telèfon de l’assessora de 
lactància de guàrdia, va assistir al 
grup d’Alba La Marina. L’Alícia 


va explicar els seus dubtes i va 
conèixer les dificultats d’altres ma¬ 
res. Li van ensenyar diverses posi¬ 
cions per donar el pit a en Marc, ja 
que l’Alícia només li sabia donar 
estirada que és com ho havia après 
a la clínica. S’hi va sentir tan a gust 
i va aprendre tant, que ha continuat 
assistint al grup de suport molts di¬ 
marts. Més endavant al grup també 
li van explicar com fer-s’ho per ex¬ 
treure’s llet i congelar-la i poder 
continuar amb la lactància materna 
quan ella tomés a treballar. 

La Marta va començar a tenir 



unes clivelles molt doloroses als 
mugrons al segon dia d’iniciar la 
lactància i el seu fill no augmenta¬ 
va de pes. A l’hospital només van 
saber-li recomanar l’ús de mugro- 
neres, cosa que li va empitjorar les 
clivelles i li va inhibir la producció 
de llet. Al cap de 15 dies, amb un 
fill de baix pes i una forta depres¬ 
sió, el pediatre li va donar biberó 
de llet matemitzada per alimentar 
en Joan. Llavors va contactar amb 
Alba, on li van corregir la posició 
per donar el pit i li van explicar un 
munt de coses que no sabia sobre 
alletament. Va començar a assistir 
cada setmana a un gmp de suport 
on va trobar tot el que necessitava: 
la informació adequada i el suport 
psicològic que tant necessitava en 
aquells moments delicats. Després 
de quatre mesos va poder tomar a 
alletar sense biberons comple¬ 
mentaris en Joan, que cada dia es¬ 
tava més feliç. 

L’Eva tenia moltes pressions 


familiars per deixar la lactància 
quan va començar a treballar i, a 
més, se sentia molt culpable per 
haver-se de separar del seu fill. Les 
companyes i assessores del gmp de 
suport van ajudar-la a trobar les 
forces i els arguments per fer front 
a la nova situació. 


Associació Alba Lactància 
Materna 

L’Associació Alba Lactància Ma¬ 
terna va néixer al 1992 amb la fi¬ 
nalitat d’oferir informació i suport 
a aquelles mares que volen 
alletar els seus fills, de de¬ 
fensar els seus drets i de 
protegir i promoure la 
lactància materna a través 
d’iniciatives de sensibilit¬ 
zació i normalització. Per 
això Alba també treballa 
per fomentar la participa¬ 
ció activa de les dones en 
tots els àmbits de la socie¬ 
tat i desenvolupa projectes 
per facilitar la conciliació 
de la vida familiar i labo¬ 
ral, i la coparticipació en la 
criança dels fills, sense que les do¬ 
nes hagin de renunciar al seu dret a 
alletar. 

Aquesta associació té tres línies 
de treball principals: el suport di¬ 
recte a mares (amb reunions i aten¬ 
ció telefònica, per correu electrònic 
i personalment); els recursos d’in¬ 
formació (dossiers, web, xerrades i 
una guia de lactància) i activitats 
per a la difusió social de la lactàn¬ 
cia. Alba col·labora amb altres or¬ 
ganitzacions nacionals i internacio¬ 
nals. 

Contacte: 

Gmp de suport a la lactància ma¬ 
terna Alba La Marina 
Dimarts de 17 a 19 hores al 
Centre Cívic La Cadena 
Mare de Déu del Port, 397 
08038 Barcelona 

Responsables de gmp: Eva Galin¬ 
do i Anna Lluch (690 144 500) 
alba@ gmpslactancia.org 
www.albalactanciamatema.org 


la casa dels amos 

Els últims dies del mes d’abril hi 
ha hagut llargues cues d’immi¬ 
grants a la Casa del Mig del parc 
de l’Espanya Industrial per dema¬ 
nar el padró oficial que acrediti 
que porten el temps que marca la 
llei d’estrangeria dins de l’actual 
procés de regularització. 

Aquest fet i el lloc on es pro¬ 
dueix té un gran simbolisme. De 
l’antic vapor que fou l’actual parc 
queden dues cases en peu que 
pertanyien a les dependències de 
la fàbrica. Un era l’antiga guarde¬ 
ria on les obreres deixaven els 
seus fills mentre treballaven, i a 
l’altra, l’actual Casa del Mig, hi ha¬ 
via les dependències administrati¬ 
ves i el despatx de l’amo de la fà¬ 
brica quan es dignava a treballar. 

Tots sabem les lamentables 
condicions laborals dels obrers 
del segle XIX. També ens podem 
imaginar unes cues davant la ma¬ 
teixa casa, la casa dels amos, el 
dia que cobraven el frugal salari o, 
si més no, el dia que anaven a de¬ 
manar feina. Eren gent arribada 
del món rural, amb ganes de mi¬ 
llorar les seves condicions de vida 
o, senzillament, fugint de la misè¬ 
ria, amb jornades de sol a sol per 
fer de mà d’obra de la incipient re¬ 
volució industrial de la llavors vila 
de Sants. 

Els anys han passat, ja no 
som al segle XIX ni al XX, i la fà¬ 
brica ja no hi és però torna a ha¬ 
ver-hi cues a la Casa del Mig. Són 
persones de diverses procedèn¬ 
cies que han deixat darrere seu 
famílies a la recerca de millors 
condicions de vida i que tornen a 
fugir de la misèria. Ara tornen a fer 
cua a la Casa del Mig, la casa 
dels amos, per trobar el paper que 
els permetrà deixar de ser carn de 
canó de treballs precaris. 

No deixa de ser curiós que es 
repeteixin situacions similars amb 
denominadors comuns que ens 
condueixen a la conclusió que ra¬ 
cisme i classisme són dos fenò¬ 
mens idèntics. Els propietaris, i els 
seus amics, de la Casa del Mig, la 
casa dels amos, sempre es consi¬ 
deren per damunt d’altres perso¬ 
nes i es creuen amb el dret de po¬ 
der decidir per altres. No saben, 
no volen saber, que tots els 
homes i dones tenim els mateixos 
drets i que cap persona és il legal. 

COMISSIÓ DE VEÏNS DE 
LA BORDETA 


La Burxa ofereix un espai publicitari 
per comerços, bars, locals socials, 
editorials, discogràfiques i d'altres 
que vulguin anunciar-se. 

L'espai es composa de quatre 
anuncis per pàgina de 63’5x60 mm. 
En cap cas els i les anunciants es 
responsabilitzen dels continguts. 
Abstenir-se entitats bancàries, 
multinacionals i immobiliàries. 

Cada requadre costarà 21E (3500 
ptes) i si es volen ocupar dos, 36E 
(6000 ptes) 




“PEIXOS NOLLA” 
Mercat de Sants, parades 301 a 306 i 340-341. 
Telf: 93-339-55-57 
SANTS 


EL TEU DENTISTA DEL BARRI 


Dr Marçal Solanas i 
Esquerra 

ODONTÒLEG Col. n". 2325 



Carrer d'Olzinelles, 96, ler. 
08014 BARCELONA 


Tel. 93.332 04 19 


e-mail: msolanasdentist@intbmed.es 

DE GOLS 
REIVINDICATIUS... 



Oleguer Presas dedica al seu 
primer gol a un noi detingut per 
enganxar un adhesiu que feia 


referència a l’alcalde Bustos 


Sabotatges a 
les zones 
verdes 

Les zones verdes d’estacio¬ 
nament preferent per a residents 
es van posar en marxa a Ciutat 
Vella i a l’Eixample el dilluns 2 de 
maig. La reacció ciutadana va 
ser immediata i es van sabotejar 
bona part dels parquímetres. L’alt 
preu que han de pagar els no 
residents (2,70 euros l’hora) ha 
provocat que les places buides 
s’hagin multiplicat. El fet que la 
mesura no hagi estat 
acompanyada d’un augment del 
servei del transport públic ha 
aixecat moltes crítiques. 


Parcs i 

Jardins, 

privatitzada 

El passat diumenge dia 17 d’abril, 
els treballadors de Parcs i Jardins 
van fer una aparició a la Festa de 
la Primavera que organitzava 
l’Ajuntament de Barcelona al parc 
de la Ciutadella. En l’acte, de 
caràcter informatiu, es van repartir 
globus negres i es recollien sig¬ 
natures contra la privatització de 
Parcs i Jardins sota el lema “No a 
la privatització de Parcs i Jardins. 
Defensem el verd públic”. Pos¬ 
teriorment, un grup d’uns 50 jar¬ 
diners/es van manifestar la seva 
indignació amb les intencions de 
l’Ajuntament de convertir l’Institut 
Municipal de Parcs i Jardins en 
una entitat pública empresarial 
seguint tot el recorregut que van 
fer l’alcalde Clos i Imma Mayol, la 
presidenta de l’Institut Municipal de 
Parcs i Jardins. 


Manifestació a Barcelona contra llntent de 
desaforament de l’alcalde de ciutat de Mèxic 



LAURA I JORDINA - BARCELONA 

La manifestació que aplegà 
més d’un milió de persones a la 
ciutat de Mèxic el passat 24 
d’abril va mostrar l’enorme des¬ 
contentament del país pels dar¬ 
rers successos en la política me¬ 
xicana, així com també ho van 
fer les nombroses manifesta¬ 
cions arreu del món, entre les 
quals la de Barcelona. 

L’intent de desaforament de 
l’alcalde de Mèxic D.F., Andrés 
Manuel López Obrador, van 
desencadenar aquestes protes¬ 
tes, que finalment van aconse¬ 
guir que Vicente Fox paralitzés 
el procés en destituir el Procu¬ 
rador General, el fiscal respon¬ 
sable del desaforament. 

López Obrador pertany a 
l’esquerrà Partit de la Revolu¬ 
ció Democràtica, i des que el 
2000 aconseguí l’alcaldia, ha 
anat guanyant suport popular, i 
l’ha fet decidir-se a optar per la 


presidència. Però amb la denún¬ 
cia presentada pel partit del go¬ 
vern (Partit d’Acció Nacional, 
PAN) i el Partit Revolucionari 
Institucional (PRI), que formen 
majoria a la Cambra de Dipu¬ 
tats, la seva presència a les llis¬ 
tes per la presidència corria pe¬ 
rill per motius legals. 

La marxa pels carrers de 


Barcelona descriu perfectament 
el que desperta aquesta situació: 
es va dur a terme el funeral de 
la democràcia, amb la seva cai¬ 
xa de morts, les flors i la bande¬ 
ra mexicana cobrint-la. Durant 
l’acte es van llegir diversos es¬ 
crits de protesta, i també un co¬ 
municat del subcomandant Mar¬ 
cos, i quan una veu s’alçà per 


començar a enterrar la democrà¬ 
cia, tots van cridar que no, i la 
democràcia ressuscità. Amb 
aquest acte queda ben pal·lès 
que els manifestants no surten a 
defensar un polític, que d’altra 
banda alguns titllen de populis¬ 
ta, sinó que surten defensar les 
darreres restes de democràcia 
que estan sent atacades. 


Troballa zapatista a 
Nou Barris 


II País Valencià torna a 
sortir al carrer pel 25 d'abril 



JORDINA 



Acció a la manifestació del 30 d’abril a València. 


MERITXELL 


JORDINA - NOU BARRIS 

El 10 d’a¬ 
bril es commemorava la mort de 
Zapata, ara fa 86 anys, per la 
qual cosa el Col·lectiu de Solida¬ 
ritat amb la Rebel·lió Zapatista 
va triar aquesta data per celebrar 
una trobada o, com diuen els za- 
patistes, un caracol. Aquesta és 
la manera d’anomenar el lloc 
d’encontre amb la societat civil. 
I en això es van convertir la ma¬ 


sia de la Guineueta durant tres 
dies, per recordar que “Zapata 
vi ve, la lucha sigue”. Xerrades 
diverses van dur els assistents a 
reflexionar sobre l’estat del mo¬ 
viment zapatista a Mèxic i sobre 
la lluita i la resistència en gene¬ 
ral. A més, hi van assistir alguns 
col·lectius catalans que estan en 
contacte amb els zapatistes i que 
van explicar la seva visió del 
moviment. 


MERITXELL S A - PAÍS VALENCIÀ 

Els carrers del centre de València 
van omplir-se un altre cop amb 
motiu de la Diada del 25 d’abril. 
El dissabte 30 d’abril, sota el lema 
“Per la dignitat del País Valencià”, 
al voltant de 20.000 persones van 
manifestar-se en un ambient festiu 
acompanyat del so de les dolçai- 
nes. Per primer cop, hi van assistir 
representants de tots els partits po¬ 


lítics excepte el Partit Popular. 
Durant el recorregut, es van fer 
pintades a seus bancàries i esvan 
llençar tomàquets a l’ajuntament. 
Al final, Maulets va oferir un con- 
cert-furgoneta amb l’actuació de 
Titot i Carles Belda. 

Al vespre, Obrint Pas va en¬ 
capçalar el concert en homenatge 
a Ovidi Montllor que va comptar 
amb la participació d’una quinze¬ 
na d’artistes. 


Pren begudes de la terraL 

www. laxarxadistribucions.com 

Horaris d'assaig: 

Dimarts: 19 a 2Gh Taller de canalla 
2Gh a 21.30h TOTHOM 
Divendres: 21.30h a 24h TOTHOM 

Local d'assaig: 

C/Co m tes de Bell-lloc, 84 
(Escola Pràctiques I) 

Cal Borinot: Cf Vallespir, 28 

Vine a fer castells 
V$erà SANTSacional! 

...A TARGETA 
VERMELLA DIRECTA 


Què està passant als Païsas Catalans? * 


ÍC En aquest apartat volem apropar-nos a la realitat del nostre passat immediat, de les problemàtiques actuals, tant socials 
país, des de Salses a Guardarmar i des de Fraga a Maó. Des com ecològiques i econòmiques, i dels moviments populars 
de La Burxa volem contribuir a la coneixença del nostre que ens fan avançar. 

Sabadell, un descnntentament 

que ve de lluny 

[ Els últims dies la ciutat de Sabadell s’ha vist sacsejada per una sèrie de fets i reaccions socials i polítiques que 
l’han col·locat a l’ull de l'huracà de l’actualitat mediàtica. La mobilització social i la dimissió de Paco Bustos, 
germà de l’alcalde Manuel Bustos, com a responsable de la Policia Municipal després d’haver denunciat una 
presumpta amenaça n’han estat el nucli principal. 


ORDINT LA TRAMA - SABADELL 

Tots els mitjans de comunicació, 
nacionals i estatals, van començar a 
desplegar la maquinària informati¬ 
va quan trascendí la detenció d’un 
jove de 14 anys veí de Sabadell per 
part de la Policia Municipal per ha¬ 
ver enganxat una adhesiu de la 
campanya ciutadana “Estil Bustos? 
No, gràcies”. Mentre la versió poli- 
cial sosté que el jove desobeí l’alto 
i es resistí i agredí l’agent armat, 
fonts properes al detingut ho ne¬ 
guen categòricament i es recolzen 
en les declaracions de tres veïns de 
la zona on es produïren els fets que 
van veure estupefactes els fets: “El 
policia perseguí al noi amb la mo¬ 
tocicleta. Semblava molt espantat i 
cridava a algun veí perquè el socor- 
rés. Quan el policia arribà on era el 
noi llançà la motocicleta a terra i 
començà a insultar-lo i a amençar- 
lo dient literalment que si es movia 
el mataria”, afirma una veïna. “Jo 
vaig veure-ho tot perfectament. La 
versió policial no té ni cap ni peus 
perquè l’únic que féu empentes i 
maltractà al noi a l’hora d’emmani¬ 
llar-lo fou l’agent de la policia.” 

Després de ser detingut, el jove 
fou interrogat a comissariasense 
possibilitat de parlar amb la seva 
família ni de ser assistit per un lle¬ 
trat. Durant l’hora que el menor va 
estar sol a les dependències poli- 
cials l’agent que l’havia detingut 
l’amenaçà i l’insultà amb cinc 
agents més. En arribar el seu pare 
no li van deixar veure el noi fins 
que no va mantenir una reunió amb 
Paco Bustos. El pare explica: “Em 
va intentar convèncer que no posés 
denúncia i que allò era un incident 
sense importància, una criaturada. 
En dir-li que posaria denúncia em 
van comunicar que enviarien la de¬ 
claració a la fiscalia i que ells deci¬ 


dirien”. Sis hores després de la de¬ 
tenció i un cop van haver declarat 
davant la Policia Nacional, el jove 
va ser deixat en llibertat sota cà¬ 
rrecs de “desobediència i resistèn¬ 
cia a l’autoritat”. 

Antecedents 

La situació de crispació que ha aca¬ 
bat amb la dimissió de Bustos ve de 
lluny. Aquest mateix mes s’han 
presentat en societat més de 900 
firmes de personalitats de l’àmbit 


cultural, artístic i del moviment as¬ 
sociatiu de la ciutat que exigeixen 
un canvi en les polítiques i en el ta¬ 
rannà consistorial. Segons els sig¬ 
nants del manifest ciutadà “la idea 
de presentar un llistat de greuges i 
un conjunt de propostes constructi¬ 
ves per a la ciutat feia temps que 
s’estava treballant des de molts àm¬ 
bits no institucionals, però podríem 
situar-ne l’embrió en els fets del 
bar Bemba”. 

El 27 de setembre de 2003, 11 
joves de Sabadell i comarca foren 
detinguts i passaren la nit en de¬ 


pendències policials després que la 
recentement creada Brigada d’In¬ 
tervenció Ràpida de la Policia Mu¬ 
nicipal s’estrenés en les seves fun¬ 
cions carregant contra el jovent que 
es concentrava al voltant de l’es¬ 
mentat bar. La Brigada fou auspi- 
ciada sota el pretext de combatre la 
violència de signe neonazi a la ciu¬ 
tat. El resultat de l’actuació fou una 
manifestació sota el lema “Prou 
violència institucional, absolució 
detinguts” i la imputació del regi¬ 


dor del PSC Paco Bustos i el cap 
del mateix partit a Sabadell, Josep 
Ayuso, en el procés judicial obert 
també contra els 11 joves. 

A partir d’aquest fet es co¬ 
mençà a gestar el discurs consisto¬ 
rial que ha reaparegut amb força 
aquests últims dies: Hi ha una part 
del jovent sabadellenc crític que és 
violent, que s’està “batasunitzant” i 
que utilitza la “kale borroka” per 
“imposar els seus criteris polítics”. 
A més, s’arrossega l’Entesa per Sa¬ 
badell i especialment la CUP en 
aquesta espiral criminalitzadora. 


Detencions arbitràries 

El 23 de febrer de 2004 suposà un 
punt d’inflexió en el conflicte: una 
baralla al centre de la ciutat, des¬ 
prés d’un cap de setmana replet 
d’agressions feixistes, entre assis¬ 
tents a una festa de carnestoltes i 
militants del partit nacionalsocia- 
lista Moviment Social Republicà 
acabà amb la detenció de cinc jo¬ 
ves de la localitat, dos dels quals ni 
tan sols eren a la ciutat la nit dels 
incidents. Les detencions van ser 
practicades per la Brigada Provin¬ 
cial de la Policia Nacional amb 
agents de paisà que es van personar 
a casa dels detinguts al voltant de 
les set del matí. 

El 2004 va ser un any durant el 
qual el moviment okupa va prendre 
cada cop més rellevància política a 
Sabadell. Nombroses ocupacions 
van posar de manifest l’existència 
d’un gran nombre d’espais buits a 
la ciutat a mercè de l’ús especula¬ 
tiu, així com la manca d’alternati¬ 
ves institucionals. Segons Maria J. 
P, membre de l’Assemblea d’Oku- 
pes, “d’exemples de repressió a 
aquest col·lectiu no ens en falten, 
però podríem destacar-ne dos: la 
negativa a intervenir de la Policia 
Municipal quan aquesta va ser re¬ 
querida per okupes i veïns agredits 
per membres d’Enderrocs Sabadell 
durant un intent il·legal (sense or¬ 
dre judicial) d’enderrocament de la 
casa El Palauet, i l’intent de desa¬ 
llotjament de L’Alhambra per part 
de la Policia Municipal, sense or¬ 
dre de desallotjament ni denúncia 
del propietari i amb el resultat de 
dos joves atesos per contusions. 
Tot i el testimoni d’una trentena de 
veïns i dels bombers (que van ser 
requerits per l’actuació il·legal), 
Paco Bustos toma a tancar files da¬ 
vant l’agressió i es limita a obrir un 
expedient intem d’investigació. 



La família Bustos segueix amb 
el seu estil feudal al capdavant 
de l’alcaldia de Sabadell. 


Festassa a 

Sagrada 

Família 

Durant els tres últims caps de 
setmana d’abril, la Sagrada Família 
va estar de festa major. Durant uns 
dies, el barri va deixar de ser una 
àrea turística plena d’autocars i va 
esdevenir un espai de convivència i 
germanor veïnal. La Festassa, que 
agrupa, entre d’altres, esplais i 
caus del barri i l’Ateneu Popular de 
l’Eixample, va organitzar diferents 
activitats adreçades a tots els 
públics: sopar popular, torneig de 
futbol, concerts, xerrades, correfoc i 
activitats infantils, amb els punts 
àlgids del concert de Pirat’s Sound 
Sistema i el correfoc de La 
Cabrònica del Nord. 

Amb papers i 
sense contra 
la precarietat 

Aquest any la manifestació del 
May Day, que es va celebrar el 
diumenge 1 de maig a la tarda pel 
centre de Barcelona, va aplegar 
un bon nombre de persones. El 
May Day és el nom que rep la cita 
que pretén recuperar el Primer de 
Maig contra la precarietat i que es 
convoca en una quinzena de 
països euopeus. Enguany, cal 
destacar una elevada participació 
d’immigrants en demanda per la 
regularització sense condicions i 
la formació d’una aliança de gent 
amb papers i sense papers 
contra la precarització de la vida. 
Amb motiu de la manifestació hi 
va haver una gran presència 
policial i es van arribar a detenir 
set persones que s’hi dirigien. 





UN altre CAMf 

Nou disc de 
Ràbia Positiva 
ja al carrer! 



Ràbia Positiva ‘Un altre camí' 



al Çavello Nou Congost 
de^lanresaa le§Jg4 


v 1 

entrades: ’w ’» 'A-J- Je 


obrint pas 


sQziedad alkoholika 

Míí'.'U *' skatalà 


13 C an ticipada 16 € guixeïa 


^ ' \Uevolta 21 


propaganda 
^ Pel fet 

Aziz 

Participant de la tancada d’immigrants de Can Vies. Membre 
de Cornellà sense Fronteres i de l’Assemblea per la 
Regularització Sense Condicions 

“Després del procés de regularitzacié 
moltes persones seguiran en la 
marginació i rexplotacié” 

Des de la tancada del centre social Can Vies, Aziz, que va venir fa un any i mig del 
Marroc, està participant en la lluita per una regularització sense condicions, davant 
d’una via de regularització que deixa molts sense la possibilitat d’acollir-s’hi. 


GEMMA P.A. ■ SANTS 

Quines són les dificultats amb què es tro¬ 
ba un immigrant sense papersP 

Tots tenim el mateix problema, amb papers 
o sense: estem obligats a treballar en sec¬ 
tors on no treballen els autòctons com la 
construcció, la neteja i la propaganda, on hi 
ha molta precarietat. La majoria dels mar¬ 
roquins, per exemple, treballen a la cons¬ 
trucció. S’aixequen a les cinc del matí, tre¬ 
ballen nou o deu hores i no tenen ni temps 
de descansar, ni de llegir, ni d’aprendre la 
llengua. No són condicions per a una inte¬ 
gració mínima. Des de l’Assemblea per la 
Regularització Sense Condicions intentem 
sensibilitzar aquesta gent; encara que tin¬ 
guin papers la situació no canviarà i són 
també éssers humans, tenen dret a viure 
amb igualtat. En general, es viu una situa¬ 
ció crítica, sobretot els sense papers, és 
molt difícil viure dignament. Després 
d’anys de legislació d’estrangeria del PP hi 
ha acumulació d’immigrants sense papers. 
Al mes de juny de 2004 vam entrar a la ca¬ 
tedral, i el govem ens va desallotjar amb 
l’ús de la força. A partir d’aquesta acció 
s’ha iniciat el procés de regularització, que 
és totalment insuficient. Moltes persones 
no aconseguiran res, seguiran en la margi¬ 
nació i l’explotació. Per això hem decidit 
fer els tancaments. 

Copi s’ha deseavolupat el procés de nego- 
ciacióaptb el govem? 

Hem demanat diàleg amb el govem central 
i l’han rebutjat. Hem parlat amb el Síndic 
de Greuges però ens ha dit que no té poder 
per canviar les coses, tot i que com a de¬ 
fensor del poble hauria de defensar les 
persones que patim marginació. També ens 
hem reunit amb el govem català, però no 
ha servit per res. Ens ha dit que està preo¬ 
cupat per les persones que estan en vaga de 
fam, però no aporta cap solució. 

Ara qee s’està arribant al final del procés 
de regularitzacié, copi valores els resul- 
tats? 

Fins ara el número de persones que sol·li¬ 


cita la regularització és de 400.000, però en 
realitat a Espanya hi ha un milió d’immi¬ 
grants sense papers. El govem manté així 
l’explotació d’aquestes persones. Diu que 
vol eliminar l’economia submergida, però 
en realitat així no l’eliminarà. La manera 
d’eliminar l’economia submergida és do¬ 
nar a les persones els seus drets perquè es 
puguin defensar. Si la gent té dret de treball 
i de residència buscarà una feina digna i no 
acceptarà l’explotació. Però aquest procés 
l’únic que fa és deixar-nos en mans dels 
empresaris que ens exploten i xuclen la 
sang. 

Copi valores la flexibilitzacié del requisit 
delempadronament? 

Es un xantatge. El govem s’ha vist sota 
pressió davant unes peticions legítimes. 
Per trencar amb aquesta lluita està fent 
canvis que són totalment insuficients. Està 
demanant proves alternatives per aconse¬ 
guir el padró per omissió. Aquí a Catalu¬ 
nya això no canvia res, sobretot en el punt 
de la tarjeta sanitària, ja que sense padró no 
es pot aconseguir la targeta sanitària. Una 
altra prova és l’ordre d’expulsió, però pocs 
la tenen, ja que les persones sense papers 
estan amagades, intenten no trobar-se amb 
la policia. A més, nosaltres no només llui¬ 
tem pel certificat d’empadronament, sinó 
per papers per a tothom, tot ésser humà ne¬ 
cessita drets per viure, i no ser tractat com 
un objecte o una màquina. La llei d’estran¬ 
geria està creant dues ciutadanies, una ciu¬ 
tadania amb pocs o cap dret i una ciutada¬ 
nia amb una mica més de drets. 

Per part dels mitjans de comnnicacié s’ha 
silenciat bastant la vostra lluita i fins i tot 
s'ha arribat a desacreditar... 

Els mitjans de comunicació estan en mans 
del poder i el govem no té la voluntat d’ar¬ 
reglar el problema dels papers; intenta di¬ 
vidir els immigrants, dialogant amb asso¬ 
ciacions amigues o creades pel govem ma¬ 
teix. També hi ha organitzacions que estan 
en contra de les tancades, o que han patit 
pressions per part del govem per no recol¬ 
zar-nos, com ara Càritas. També hi ha sin¬ 


dicats com CCOO i UGT que han negociat 
el procés de regularització i que ara estan 
convençuts que el procés no ha donat els 
resultats esperats, però no ofereixen cap al¬ 
ternativa ni reivindiquen les lluites. Tenim 
un aïllament total, amb l’excepció d’asso¬ 
ciacions de Sants, gent de les esglésies, es¬ 
tudiants de l’Autònoma i la Pompeu, però 
és un recolzament limitat. Nosaltres tenim 
la perspectiva d’unir-nos amb altres movi¬ 
ments, com el moviment antiguerra, femi¬ 
nista, etc. per treballar per un canvi global. 

Quina imatge donen del procés els mit¬ 
jans del teu país? 

Els mitjans de comunicació del Marroc in¬ 
tenten portar més fluxos de migració a Es¬ 
panya. Les televisions mostren les cues a la 
Seguretat Social i al consolat del Marroc 
per tal que sembli que a Espanya s’està re¬ 
gularitzant. No es mostren els problemes 
que tenim, l’explotació o el racisme, sinó 
que es dóna la imatge contrària. Espanya i 
el Marroc utilitzen la immigració per pres- 
sionar-se mutuament. Però les víctimes 
són sempre les persones immigrades. La 
comunitat que pateix més l’expulsió aquí 
són els marroquins. 

Fins i tot en ple procés de regularitzacié 
s'està expulsant gent... 

El govem va dir que durant el procés no hi 
hauria expulsions però ha demostrat el 
contrari. Està intentant fer fracassar la llui¬ 
ta i generar por entre els immigrants. Aquí 
a Can Vies hem tingut la policia sempre a 
la plaça de Sants per detenir gent quan sor¬ 
tíem. I moltes de les persones que han es¬ 
tat detingudes no han tomat als tanca¬ 
ments, per por a la policia. El govem ha dit 
que a partir d’ara ordenarà la immigració, 
cosa que pot significar detencions, expul¬ 
sions o deixar els immigrants en l’explota¬ 
ció i la marginació totals. 

Com es planteja la lluita a partir del 7 de 
maig? 

Ara estem negociant, discutint entre nosal¬ 
tres i intentant buscar més locals. Tenim el 
compromís de seguir amb la lluita. 


ENGANXINES POLITICOSOCIALS 

ACTIVITATS 


Divendres 6 

20 h: Massa Crítica, a la plaça dels 
Països Catalans. 


XII iversari Castellers de Sants 

Dissabte 7 19 h: vigília de 
l’aniversari, a la Gran via de Carles 
III amb travesssera de les Corts. 
Diumenge 812 h: XII aniversari de 
la colla dels Castellers de Sants, a 
la plaça Bonet i Muixí. 




8è aniversari de Can Vies 
Abans cremàvem esglésies, ara 
les okupem 

Divendres 6 Cercaquintos 
Dissabte 7 Concert de Pirat’s 
Sound Sistema + Fenómenos + 
Catiuska, a la plaça Bonet i Muixí 
Diumenge 8 Okupa Xampions Lig+ 
tarda de cine 

Dimarts 10 Cafeta d’aniversari 
Dijous 12 Documental de 
testimonis del 36 + xerrada 
Dissabte 14 Pintada de mural + 
dinar d’aniversari 


Cinema Rebel 
Dijous 19 

19.30 h. La Quarta guerra 
mundial, al les Cotxeres de 
Sants 

2n Fes-te al carrer 

Dissabte 21 Cercavila + correfoc 
infantil + espectacle de foc 25 anys 
de Diables de Sants, al parc de 
l’Espanya Industrial 
Diumenge 22 Matinades + cursa de 
dracs + jornada castellera + dinar 
popular 


ADRECES 


Jornades contra la precarietat 

Divendres 27 Concert Pirat’s Sound 
Sistema + Ràbia Positiva, a la 
plaça d’Osca 

Dissabte 28 Matí: pintada de mural 
+ futbol precari + paella popular, a 
la plaça d’Osca 

Tarda: xerrada sobre conflictes 
laborals + pel tícula Recursos 
Humanos al CIS. 

Diumenge 29 

13h. Vermouth presentació del nou 
disc de Ràbia Positiva, a Can Vies 


Can Vies 

cl Jocs Florals, 42 

CS de Sants 

cl Olzinelles, 30 

Casal Independentista 

cl Premià, 31 

Espai Obert 

cl Blasco de Garay, 2 

AC Arran 

cl Premià, 20 











































